
GROZĪJUMI
Pilsoņu brīvību, tieslietu un iekšlietu komiteja iesniedz par jautājumu atbildīgajai Konstitucionālo jautājumu komitejai turpmāk minēto:
<RepeatBlock-Amend><Amend>Grozījums Nr.		<NumAm>1</NumAm>
<DocAmend>Rezolūcijas priekšlikums</DocAmend>
<Article>2. norāde</Article>
	

	Rezolūcijas priekšlikums
	Grozījums

	–	ņemot vērā Līgumu par Eiropas Savienības darbību (LESD) un jo īpaši tā 16., 114., 173., 179., 180. un 181. pantu,
	–	ņemot vērā Līgumu par Eiropas Savienības darbību (LESD) un jo īpaši tā 16., 26., 114., 173., 179., 180. un 181. pantu,


</Amend>
<Amend>Grozījums Nr.		<NumAm>2</NumAm>
<DocAmend>Rezolūcijas priekšlikums</DocAmend>
<Article>4. norāde</Article>
	

	Rezolūcijas priekšlikums
	Grozījums

	–	ņemot vērā Eiropas Padomes Pamatkonvenciju par mākslīgo intelektu un cilvēktiesībām, demokrātiju un tiesiskumu, kas tika parakstīta 2024. gada 5. septembrī,
	–	ņemot vērā Eiropas Padomes Pamatkonvenciju par mākslīgo intelektu un cilvēktiesībām, demokrātiju un tiesiskumu, kas tika parakstīta 2024. gada 5. septembrī (Eiropas Padomes Pamatkonvencija par MI),


</Amend>
<Amend>Grozījums Nr.		<NumAm>3</NumAm>
<DocAmend>Rezolūcijas priekšlikums</DocAmend>
<Article>5. norāde</Article>
	

	Rezolūcijas priekšlikums
	Grozījums

	–	ņemot vērā Eiropas Parlamenta un Padomes Regulu (ES) 2024/1689 (2024. gada 13. jūnijs), ar ko nosaka saskaņotas normas mākslīgā intelekta jomā un groza Regulas (EK) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 un (ES) 2019/2144 un Direktīvas 2014/90/ES, (ES) 2016/797 un (ES) 2020/1828 (Mākslīgā intelekta akts)1,
	(Neattiecas uz tekstu latviešu valodā.)

	_________________
	

	1 OV L, 2024/1689, 12.7.2024., ELI: http://data.europa.eu/eli/reg/2024/1689/oj.
	


</Amend>
<Amend>Grozījums Nr.		<NumAm>4</NumAm>
<DocAmend>Rezolūcijas priekšlikums</DocAmend>
<Article>5.a norāde (jauna)</Article>
	

	Rezolūcijas priekšlikums
	Grozījums

	
	–	ņemot vērā Komisijas 2025. gada 19. novembra priekšlikumu Eiropas Parlamenta un Padomes regulai, ar ko Regulas (ES) 2024/1689 un (ES) 2018/1139 groza attiecībā uz saskaņoto normu mākslīgā intelekta jomā īstenošanas vienkāršošanu (Digitālā Omnibus regula par mākslīgo intelektu) (COM (2025)0836),


</Amend>
<Amend>Grozījums Nr.		<NumAm>5</NumAm>
<DocAmend>Rezolūcijas priekšlikums</DocAmend>
<Article>5.b norāde (jauna)</Article>
	

	Rezolūcijas priekšlikums
	Grozījums

	
	–	ņemot vērā Komisijas 2025. gada 19. novembra priekšlikumu Eiropas Parlamenta un Padomes regulai, ar ko attiecībā uz digitālā tiesiskā regulējuma vienkāršošanu groza Regulas (ES) 2016/679, (ES) 2018/1724, (ES) 2018/1725, (ES) 2023/2854 un Direktīvas 2002/58/EK, (ES) 2022/2555 un (ES) 2022/2557 un atceļ Regulas (ES) 2018/1807, (ES) 2019/1150, (ES) 2022/868 un Direktīvu (ES) 2019/1024 (digitālā Omnibus pakete) (COM/2025/0837),


</Amend>
<Amend>Grozījums Nr.		<NumAm>6</NumAm>
<DocAmend>Rezolūcijas priekšlikums</DocAmend>
<Article>A apsvērums</Article>
	

	Rezolūcijas priekšlikums
	Grozījums

	A.	tā kā LES 2. pantā ir apskatīta ES konstitucionālā identitāte un leģitimizēta Parlamenta kontrole mākslīgā intelekta (MI) jomā gadījumos, kad tā ieviešana var ietekmēt pamatvērtības;
	A.	tā kā LES 2. pantā ir noteiktas Savienības pamatā esošās kopīgās pamatvērtības un nodrošināts svarīgs konstitucionālais satvars Parlamenta kontrolei mākslīgā intelekta (MI) jomā, pamatojoties uz šīm pamatvērtībām;


</Amend>
<Amend>Grozījums Nr.		<NumAm>7</NumAm>
<DocAmend>Rezolūcijas priekšlikums</DocAmend>
<Article>AA apsvērums (jauns)</Article>
	

	Rezolūcijas priekšlikums
	Grozījums

	
	AA.	tā kā Līgumi un Eiropas Savienības Pamattiesību harta nodrošina pamatu pamattiesību aizsardzībai ES; tā kā šie principi ir svarīgs vadošais satvars ES politikas veidošanai, tostarp MI jomā;


</Amend>
<Amend>Grozījums Nr.		<NumAm>8</NumAm>
<DocAmend>Rezolūcijas priekšlikums</DocAmend>
<Article>B apsvērums</Article>
	

	Rezolūcijas priekšlikums
	Grozījums

	B.	tā kā saskaņā ar LES 10., 11. un 14. pantu Parlamentam ir konkrēts pienākums nodrošināt demokrātisko pārskatatbildību un pārredzamību tehnoloģiskajā progresā, kas ietekmē ES iestāžu darbību, un efektīvu kontroli pār to; tā kā drošai, ētiskai un likumīgai MI izstrādei un ieviešanai ir nepieciešams ES līgumos balstīts spēcīgs pārvaldes satvars;
	B.	tā kā saskaņā ar LES 10., 11. un 14. pantu Parlamentam ir konkrēts pienākums nodrošināt demokrātisko pārskatatbildību un pārredzamību tehnoloģiskajā progresā, kas ietekmē ES iestāžu darbību, un efektīvu kontroli pār to; tā kā drošai, ētiskai un likumīgai MI izstrādei un ieviešanai ir nepieciešams ES tiesību aktos, ES līgumos un starptautiskajās konvencijās balstīts spēcīgs pārvaldes satvars;


</Amend>
<Amend>Grozījums Nr.		<NumAm>9</NumAm>
<DocAmend>Rezolūcijas priekšlikums</DocAmend>
<Article>BA apsvērums (jauns)</Article>
	

	Rezolūcijas priekšlikums
	Grozījums

	
	BA.	tā kā ES institucionālajai pieejai MI būtu jānodrošina, ka tiesiskais regulējums saglabā samērīgumu un nerada nevajadzīgu administratīvo slogu; tā kā ES MI pārvaldības struktūrām būtu aktīvi jāveicina inovāciju veicinoša vide, kas palīdzētu Eiropas novatoriem konkurēt pasaules mērogā, vienlaikus ievērojot pamattiesības; tā kā šāda pieeja MI ir ārkārtīgi svarīga ne tikai ES konkurētspējai, bet arī tās drošībai, tehnoloģiskajai suverenitātei un stratēģiskajai autonomijai;


</Amend>
<Amend>Grozījums Nr.		<NumAm>10</NumAm>
<DocAmend>Rezolūcijas priekšlikums</DocAmend>
<Article>C apsvērums</Article>
	

	Rezolūcijas priekšlikums
	Grozījums

	C.	tā kā MI akts ir pasaulē pirmais visaptverošais tiesiskais regulējums MI jomā; tā kā MI tehnoloģijas progresē nepieredzēti strauji un pārveido saimniecisko darbību, publisko pārvaldi un savstarpējo saziņu;
	C.	tā kā Mākslīgā intelekta akts (MI akts) ir pasaulē pirmais visaptverošais tiesiskais regulējums MI jomā; tā kā to veido stingrs noteikumu kopums, kas reglamentē MI nodrošināšanu un ieviešanu iekšējā tirgū, atbalsta inovāciju un veicina cilvēkcentrēta un uzticama MI ieviešanu, nosakot augstus globālos standartus; tā kā MI tehnoloģijas progresē nepieredzēti strauji un pārveido saimniecisko darbību, publisko pārvaldi un savstarpējo saziņu;


</Amend>
<Amend>Grozījums Nr.		<NumAm>11</NumAm>
<DocAmend>Rezolūcijas priekšlikums</DocAmend>
<Article>CA apsvērums (jauns)</Article>
	

	Rezolūcijas priekšlikums
	Grozījums

	
	CA.	tā kā ar digitālā Omnibus regulu par MI tiek ieviesti mērķtiecīgi vienkāršošanas pasākumi, kuriem ir jānodrošina dažu MI akta noteikumu savlaicīga, netraucēta un samērīga īstenošana; tā kā atsevišķajā digitālā Omnibus priekšlikumā ir sīkāk aplūkota vajadzība precizēt, kā MI apmācībā un izstrādē drīkst izmantot personas datus; tā kā abi priekšlikumi atspoguļo vajadzību pielāgot ES tiesisko regulējumu sakarā ar MI straujo attīstību ES un pasaulē;


</Amend>
<Amend>Grozījums Nr.		<NumAm>12</NumAm>
<DocAmend>Rezolūcijas priekšlikums</DocAmend>
<Article>CB apsvērums</Article>
	

	Rezolūcijas priekšlikums
	Grozījums

	
	CB.	tā kā Eiropas Padomes Pamatkonvencijā par MI ir iekļauti noteikumi, kuru nolūks ir nodrošināt, ka MI sistēmas visā to dzīves ciklā atbilst stingriem ētikas standartiem, uzlabot pārredzamību, revidējamību un efektīvu pārraudzību un stiprināt aizsardzības pasākumus, kuru uzdevums ir aizsargāt pamattiesības, demokrātiju un tiesiskumu; tā kā Pamatkonvencija, kurai var pievienoties valstis, kas nav Eiropas valstis, atbalsta tāda globāla MI pārvaldības bāzes līmeņa noteikšanu, kura centrā būtu tiesību aizsardzība; tā kā Pamatkonvencijā noteiktie principi un pienākumi Eiropas Savienībā jau tiek īstenoti ar saskaņotu tiesību aktu kopumu, kas nosaka vēl augstāku un detalizētāku aizsardzības līmeni, tostarp jo īpaši ar MI aktu; 


</Amend>
<Amend>Grozījums Nr.		<NumAm>13</NumAm>
<DocAmend>Rezolūcijas priekšlikums</DocAmend>
<Article>CC apsvērums</Article>
	

	Rezolūcijas priekšlikums
	Grozījums

	
	CC.	tā kā veicināt uzticamu un cilvēkcentrētu MI ir būtiski ES konkurētspējas stiprināšanai, inovācijas spējai, tehnoloģiskai suverenitātei un stratēģiskai autonomijai arvien konkurenciālākā globālajā vidē;


</Amend>
<Amend>Grozījums Nr.		<NumAm>14</NumAm>
<DocAmend>Rezolūcijas priekšlikums</DocAmend>
<Article>E apsvērums</Article>
	

	Rezolūcijas priekšlikums
	Grozījums

	E.	tā kā Parlamentam kā demokrātiskai ES pārstāvības iestādei ir leģitīmas tiesības piedalīties šādās globālās diskusijās saskaņā ar LES 10., 11. un 13. pantu un pienākums aizsargāt demokrātisko pārskatatbildību un institucionālo saskaņotību ES ārējā iesaistē;
	E.	tā kā Parlamentam kā demokrātiskai ES tieši ievēlētai pārstāvības iestādei ir leģitīmas tiesības piedalīties šādās globālās diskusijās saskaņā ar LES 10., 11. un 13. pantu un pienākums aizsargāt demokrātisko pārskatatbildību un institucionālo saskaņotību ES ārējā iesaistē, vienlaikus aizsargājot Eiropas tehnoloģiju uzņēmumu spēju izstrādāt un ieviest MI, veicinot inovāciju, konkurētspēju un Eiropas tehnoloģisko līderību, kā arī aizsargājot pamattiesības un tiesisko kārtību;


</Amend>
<Amend>Grozījums Nr.		<NumAm>15</NumAm>
<DocAmend>Rezolūcijas priekšlikums</DocAmend>
<Article>H apsvērums</Article>
	

	Rezolūcijas priekšlikums
	Grozījums

	H.	tā kā būs ārkārtīgi svarīgi ES līmenī uzraudzīt globālās norises MI jomā ciešā sadarbībā ar Komisijas MI biroju, Eiropas Mākslīgā intelekta padomi (MI padomi) un kompetentajām valstu iestādēm, uzraudzīt norises dalībvalstīs, regulāri apmainīties ar informāciju ar valstu parlamentiem un apzināt vietas, kur ES tiesiskajā regulējumā MI jomā vērojama starpnozaru pārklāšanās un nepilnības; tā kā šajā sakarā būtiska loma būtu jāuzņemas ierosinātajam Eiropas Parlamenta MI novērošanas centram;
	H.	tā kā, lai uzlabotu saskaņotību, juridisko noteiktību un inovācijai labvēlīgu īstenošanu visā ES, būs ārkārtīgi svarīgi ES un dalībvalstu līmenī uzraudzīt globālās norises MI jomā ciešā sadarbībā ar Komisijas MI biroju, Eiropas Mākslīgā intelekta padomi (MI padomi) un kompetentajām valstu iestādēm, uzraudzīt norises dalībvalstīs, regulāri apmainīties ar informāciju starp Eiropas Parlamentu un valstu parlamentiem un apzināt potenciālās vietas, kur ES tiesiskajā regulējumā MI jomā varētu rasties starpnozaru pārklāšanās un nepilnības; tā kā Parlamenta centieni uzlabot savas iekšējās analītiskās un pārvaldības spējas, kas saistītas ar MI, tostarp izveidojot īpašu administratīvu nodaļu, varētu balstīties uz MI akta darba grupas darbu un arī turpmāk uzņemties centrālo lomu Parlamenta institucionālajā MI pārvaldībā attiecībā uz iestādē ieviesto MI sistēmu ietekmes pārskatatbildību un izskaidrojamību; tā kā tas varētu arī palīdzēt sasniegt pienācīgu MI pratības līmeni Parlamenta darbinieku vidū; tā kā šai administratīvajai nodaļai būtu jābalstās arī uz pieredzi, ko guvusi Zinātnes un tehnoloģiju nākotnes darba grupa (STOA), kura tika izveidota 1988. gadā kā pastāvīga struktūra un kuras viena no galvenajām tematiskajām prioritātēm ir MI, kā arī Eiropas Parlamenta Izpētes dienests (EPRS);


</Amend>
<Amend>Grozījums Nr.		<NumAm>16</NumAm>
<DocAmend>Rezolūcijas priekšlikums</DocAmend>
<Article>HA apsvērums (jauns)</Article>
	

	Rezolūcijas priekšlikums
	Grozījums

	
	HA.	tā kā Parlamenta Iekšējā tirgus un patērētāju aizsardzības komiteja (IMCO) kopā ar Pilsoņu brīvību, tieslietu un iekšlietu komiteju (LIBE) izveidoja kopīgu IMCO un LIBE darba grupu MI akta īstenošanai un izpildes panākšanai (MI akta darba grupa), kas darbojas kā platforma informācijas apmaiņai ar Komisiju, jo īpaši MI biroju, un citām attiecīgajām ieinteresētajām personām par pašreizējo stāvokli MI akta īstenošanā un uzrauga norises MI jomā plašākā mērogā;


</Amend>
<Amend>Grozījums Nr.		<NumAm>17</NumAm>
<DocAmend>Rezolūcijas priekšlikums</DocAmend>
<Article>I apsvērums</Article>
	

	Rezolūcijas priekšlikums
	Grozījums

	I.	tā kā ierosinātais Eiropas Parlamenta MI novērošanas centrs būtu uzskatāms par ES struktūru, ko var aicināt uz MI padomes sanāksmēm saskaņā ar Mākslīgā intelekta akta 65. panta 2. punktu;
	svītrots


</Amend>
<Amend>Grozījums Nr.		<NumAm>18</NumAm>
<DocAmend>Rezolūcijas priekšlikums</DocAmend>
<Article>J apsvērums</Article>
	

	Rezolūcijas priekšlikums
	Grozījums

	J.	tā kā MI var palīdzēt īstenot parlamentāro kontroli pār ES tiesību aktu īstenošanu un piemērošanu, samazinot informācijas asimetriju un mazinot Parlamenta pastāvīgās grūtības piekļūt vajadzīgajiem datiem, kā arī veicinot ES likumdošanas procesu uzlabošanu;
	J.	tā kā MI efektīvā cilvēka virsvadībā var palīdzēt veikt parlamentāro kontroli pār ES tiesību aktu īstenošanu un piemērošanu, samazinot informācijas asimetriju un mazinot Parlamenta pastāvīgās grūtības piekļūt vajadzīgajiem datiem, kā arī veicinot ES likumdošanas procesu uzlabošanu, tostarp tos racionalizējot un padarot efektīvākus un reaģētspējīgākus;


</Amend>
<Amend>Grozījums Nr.		<NumAm>19</NumAm>
<DocAmend>Rezolūcijas priekšlikums</DocAmend>
<Article>JA apsvērums (jauns)</Article>
	

	Rezolūcijas priekšlikums
	Grozījums

	
	JA.	tā kā MI sistēmu atbildīga izmantošana var uzlabot likumdošanas un administratīvo procesu kvalitāti, pieejamību un efektivitāti, atbalstot uz pierādījumiem balstītas politikas veidošanu, atvieglojot sarežģītu tiesisko regulējumu analīzi un uzlabojot piekļuvi informācijai, kas ir noderīga demokrātiskai kontrolei;


</Amend>
<Amend>Grozījums Nr.		<NumAm>20</NumAm>
<DocAmend>Rezolūcijas priekšlikums</DocAmend>
<Article>K apsvērums</Article>
	

	Rezolūcijas priekšlikums
	Grozījums

	K.	tā kā MI tehnoloģiju straujā attīstība nozīmē, ka pastāvīgi ir nepieciešami resursi tam, lai analizētu šo tehnoloģiju ietekmi uz ES darbību no institucionālā, demokrātijas un juridiskā aspekta; tā kā Parlamentam šā iemesla dēļ būtu jāstiprina savas speciālās zināšanas un uzraudzības spējas šajā jomā;
	K.	tā kā MI tehnoloģiju straujā attīstība nozīmē, ka pastāvīgi ir nepieciešamas analītiskās spējas tam, lai vērtētu šo tehnoloģiju ietekmi uz ES darbību no institucionālā, demokrātijas un juridiskā aspekta; tā kā Parlamentam šā iemesla dēļ būtu jāstiprina savas iekšējās specializētās zināšanas un uzraudzības spējas šajā jomā, tostarp nodrošinot rūpīgu MI pratības apmācību, un jāatbalsta apzināta, efektīva un atbildīga MI tehnoloģiju izmantošana;


</Amend>
<Amend>Grozījums Nr.		<NumAm>21</NumAm>
<DocAmend>Rezolūcijas priekšlikums</DocAmend>
<Article>KA apsvērums (jauns)</Article>
	

	Rezolūcijas priekšlikums
	Grozījums

	
	KA.	tā kā valstu atšķirīgās ES MI tiesību aktu interpretācijas un īstenošana var radīt regulējuma sadrumstalotību, tiesisko nenoteiktību un šķēršļus pārrobežu MI ieviešanā iekšējā tirgū, jo īpaši MVU un jaunuzņēmumiem, kas darbojas vairākās dalībvalstīs; tā kā MI, kas ir pienācīgā cilvēka virsvadībā, var stiprināt Parlamenta spēju efektīvi un uz pierādījumiem balstīti kontrolēt ES tiesību aktu īstenošanu un piemērošanu, samazinot informācijas asimetriju, uzlabojot attiecīgās informācijas analīzi un palīdzot novērst pastāvīgās grūtības piekļūt datiem, kas nepieciešami demokrātiskai uzraudzībai;


</Amend>
<Amend>Grozījums Nr.		<NumAm>22</NumAm>
<DocAmend>Rezolūcijas priekšlikums</DocAmend>
<Article>L apsvērums</Article>
	

	Rezolūcijas priekšlikums
	Grozījums

	L.	tā kā MI tehnoloģiju straujā pieņemšana vieš fundamentālas pārmaiņas vēlēšanu kampaņu rīkošanā un politiskajā komunikācijā; tā kā šādas tehnoloģijas varētu ietekmēt vēlēšanu procesa integritāti un graut uzticēšanos demokrātijas institūcijām, tostarp arī Eiropas Parlamenta vēlēšanu kontekstā;
	L.	tā kā MI tehnoloģiju straujā pieņemšana vieš fundamentālas pārmaiņas vēlēšanu kampaņu rīkošanā un politiskajā komunikācijā, bieži vien par ļoti zemām izmaksām; tā kā šādas tehnoloģijas var ietekmēt vēlēšanu procesu integritāti un graut uzticēšanos demokrātiskām institūcijām, jo īpaši tad, ja tās izmanto naidīgi subjekti, tostarp arī Eiropas Parlamenta vēlēšanu kontekstā;


</Amend>
<Amend>Grozījums Nr.		<NumAm>23</NumAm>
<DocAmend>Rezolūcijas priekšlikums</DocAmend>
<Article>MA apsvērums (jauns)</Article>
	

	Rezolūcijas priekšlikums
	Grozījums

	
	MA.	tā kā MI akta 77. pantā valstu publiskajām iestādēm vai struktūrām ir paredzēta būtiska loma, lai uzraudzītu vai panāktu to pienākumu ievērošanu, kas noteikti ES tiesību aktos, kuri aizsargā pamattiesības, tostarp tiesības uz nediskriminēšanu;


</Amend>
<Amend>Grozījums Nr.		<NumAm>24</NumAm>
<DocAmend>Rezolūcijas priekšlikums</DocAmend>
<Article>1.a punkts (jauns)</Article>
	

	Rezolūcijas priekšlikums
	Grozījums

	
	1.a	uzsver, ka progresīvu MI sistēmu ātra ieviešana nedrīkst radīt juridiskas “pelēkās zonas” vai vājināt spēkā esošo tiesību aktu izpildi; uzsver, ka tehnoloģiskā inovācija nekad nedrīkst notikt uz tiesiskuma, sabiedriskās drošības vai demokrātiskās pārskatatbildības rēķina; prasa ES MI pārvaldības struktūrās iekļaut mehānismus, kas ļautu strukturēti apspriesties ar Eiropas novatoriem, un uzsver, ka MI inovācijas veicināšana ir ārkārtīgi svarīga ne tikai ES konkurētspējas stiprināšanai, bet arī tās drošības, tehnoloģiskās suverenitātes un stratēģiskās autonomijas aizsardzībai; aicina Komisiju nodrošināt, ka MI akts tiek īstenots sistemātiski un pārredzami;


</Amend>
<Amend>Grozījums Nr.		<NumAm>25</NumAm>
<DocAmend>Rezolūcijas priekšlikums</DocAmend>
<Article>2. punkts</Article>
	

	Rezolūcijas priekšlikums
	Grozījums

	2.	atkārtoti apstiprina, ka ES pieeja MI ir pilnībā jāsaskaņo ar LES 2. pantā noteiktajām vērtībām, tostarp demokrātiju, tiesiskumu un pamattiesībām, un ka MI ieviešanai iestādēs arī turpmāk jābūt cilvēkcentrētai;
	2.	atkārtoti apstiprina, ka ES pieeja MI ir pilnībā jāsaskaņo ar LES 2. pantā noteiktajām vērtībām, tostarp demokrātiju, tiesiskumu un pamattiesībām, un ka MI ieviešanai un izmantošanai iestādēs arī turpmāk jābūt pilnīgā cilvēka virsvadībā, kas nozīmē, ka tieši fiziskai personai ir jāuzrauga jebkurš MI rīks tā izmantošanas laikā, tādējādi palīdzot stiprināt iedzīvotāju uzticēšanos demokrātiskām iestādēm un publiskajai pārvaldei;


</Amend>
<Amend>Grozījums Nr.		<NumAm>26</NumAm>
<DocAmend>Rezolūcijas priekšlikums</DocAmend>
<Article>4. punkts</Article>
	

	Rezolūcijas priekšlikums
	Grozījums

	4.	prasa veidot strukturētu un regulāru dialogu starp Parlamentu, Komisiju un Padomi par MI institucionālo ietekmi;
	4.	prasa veidot strukturētu, regulāru un pārredzamu dialogu starp Parlamentu, Komisiju un Padomi par MI ietekmi uz iestādēm, tostarp regulāru informācijas apmaiņu par ES MI tiesību aktu īstenošanu, administratīvo saskaņošanu un MI sistēmu ietekmi uz iekšējā tirgus saskaņotību;


</Amend>
<Amend>Grozījums Nr.		<NumAm>27</NumAm>
<DocAmend>Rezolūcijas priekšlikums</DocAmend>
<Article>6. punkts</Article>
	

	Rezolūcijas priekšlikums
	Grozījums

	6.	uzsver, cik nozīmīga Parlamenta dalība globālajās diskusijās par MI pārvaldību, tāpēc pauž stingru atbalstu Parlamenta iesaistei tādos daudzpusējos forumos kā ANO ikgadējā samitā “AI for Good”; atzīst, ka Parlaments, iesaistoties globālos forumos, kuros tas skaidri pauž atbalstu konkrētām vērtībām un ētikas principiem, stiprina savu demokrātisko nozīmīgumu un ticamību, vienlaikus pilnībā ievērojot Komisijas kompetenci šajā jomā un LES 13. panta 2. punktā noteikto lojālas sadarbības principu;
	6.	uzsver, cik nozīmīga ir Eiropas pārstāvju plaša dalība globālajās diskusijās par MI pārvaldību; tāpēc atbalsta Parlamenta iesaisti tādos daudzpusējos forumos kā ANO ikgadējā samitā “AI for Good”; atzīst, ka Parlaments, iesaistoties globālos forumos, kuros tas skaidri pauž atbalstu konkrētām vērtībām un ētikas principiem, stiprina savu demokrātisko nozīmīgumu un ticamību, vienlaikus pilnībā ievērojot Komisijas kompetenci šajā jomā un LES 13. panta 2. punktā noteikto lojālas sadarbības principu;


</Amend>
<Amend>Grozījums Nr.		<NumAm>28</NumAm>
<DocAmend>Rezolūcijas priekšlikums</DocAmend>
<Article>7. punkts</Article>
	

	Rezolūcijas priekšlikums
	Grozījums

	7.	uzsver, ka laikmetā, kuru raksturo intensīva ģeopolitiskā konkurence, Parlamenta dalība starptautiskos forumos ir fundamentāli svarīga; uzsver, ka ar ārējiem subjektiem kopīgotai MI izmantošanas metodikai un MI tehnoloģijām ir jāatbilst Parlamenta dotajiem solījumiem nodrošināt pārredzamību, ilgtspēju, datu aizsardzību un demokrātisko pārraudzību; turklāt uzsver to, cik svarīgi ir ne tikai sekmēt tehnoloģisko izcilību, bet arī pievērsties ar MI saistītajiem sistēmiskajiem riskiem, tostarp tā dēvēto halucināciju izplatīšanai, kas var mazināt informācijas precizitāti un ticamību, kā arī MI iespējamajai sociālekonomiskajai ietekmei, jo īpaši darbvietu likvidēšanas ziņā;
	7.	uzsver, ka laikmetā, kuru raksturo intensīva ģeopolitiskā konkurence, Parlamenta dalība starptautiskos forumos ir fundamentāli svarīga; uzsver, ka ar ārējiem subjektiem kopīgotai MI praksei un tehnoloģijām ir jāatbalsta inovācija un konkurētspēja un jāatbilst stingriem standartiem attiecībā uz pārredzamību, ilgtspēju, privātumu un personas datu aizsardzību un kiberdrošību, kā arī demokrātisko pārraudzību; turklāt uzsver to, cik svarīgi ir ne tikai sekmēt tehnoloģisko izcilību, bet arī veicināt uzticamu un cilvēkcentrētu MI, vienlaikus pievēršoties sistēmiskajiem riskiem, kas saistīti ar MI, tostarp tā dēvētajām halucinācijām un MI saindēšanās gadījumiem vai lielo valodas modeļu iedraudzināšanas riskiem, kuri samazina tā radītā iznākuma precizitāti un ticamību, kā arī MI iespējamajai sociālekonomiskajai ietekmei, jo īpaši darbvietu likvidēšanas ziņā;


</Amend>
<Amend>Grozījums Nr.		<NumAm>29</NumAm>
<DocAmend>Rezolūcijas priekšlikums</DocAmend>
<Article>7.a punkts (jauns)</Article>
	

	Rezolūcijas priekšlikums
	Grozījums

	
	7.a	ar bažām norāda uz pieaugošo atkarību no trešo valstu progresīvām MI sistēmām, uz koordinētas piekļuves šādām sistēmām trūkumu drošības izvērtēšanai un no tā izrietošo spēju trūkumu uz MI balstītā kiberaizsardzībā, kas rada bažas par stratēģisko atkarību un asimetrisku piekļuvi kritiskajai MI infrastruktūrai; brīdina, ka saskaņā ar drošības amatpersonu sniegto informāciju visprogresīvākie MI modeļi var dinamiski pielāgot savu uzvedību, proti, tos var izmantot automatizētai neaizsargātības atklāšanai un izmantošanai, ievērojami samazinot šķēršļus sarežģītiem kiberuzbrukumiem, ļaujot ātri izvērst ļaunprātīgas darbības un būtiski mainot kiberrisku mērogu un rašanās ātrumu; prasa nodrošināt stingrāku pārraudzību un stabilu sagatavotību, tostarp regulāras stresa pārbaudes un uz scenārijiem balstītas mācības, lai cīnītos pret MI iespējotiem kiberuzbrukumiem un novērstu stratēģisko atkarību no trešo valstu infrastruktūras, mākoņpakalpojumiem un pamatmodeļiem; uzsver, ka ES ir jāīsteno visaptveroša tehnoloģiskās suverenitātes programma progresīvu MI sistēmu izstrādē un ieviešanā;


</Amend>
<Amend>Grozījums Nr.		<NumAm>30</NumAm>
<DocAmend>Rezolūcijas priekšlikums</DocAmend>
<Article>8. punkts</Article>
	

	Rezolūcijas priekšlikums
	Grozījums

	8.	uzsver, ka MI sava mēroga, ātruma un pārrobežu ietekmes dēļ ir sistēmisks globāla mēroga izaicinājums un ka tāpat kā ar iepriekšējām transformatīvām tehnoloģijām, tostarp kodoltehnoloģijām 20. gs. vidū, atbildīgas pārvaldības labad globālā līmenī būtu laikus jāved sarunas un jāizstrādā īpaša starptautiska konvencija vai līgums par MI;
	8.	uzsver, ka MI rada iespējas ievērojami stimulēt ekonomikas izaugsmi, palielināt ražīgumu un pārveidot dažādas nozares, automatizējot uzdevumu izpildi un uzlabojot lēmumu pieņemšanu; tomēr uzsver, ka, ņemot vērā tā mērogu, ieviešanas ātrumu un pārrobežu ietekmi, tas ir arī transformatīva globāla tehnoloģija ar plašām sekām, kam nepieciešama atbildīga pārvaldība;


</Amend>
<Amend>Grozījums Nr.		<NumAm>31</NumAm>
<DocAmend>Rezolūcijas priekšlikums</DocAmend>
<Article>9. punkts</Article>
	

	Rezolūcijas priekšlikums
	Grozījums

	9.	pieņem zināšanai Eiropas Padomes Pamatkonvenciju par mākslīgo intelektu; uzskata, ka sakarā ar MI tehnoloģiju globālo sistēmisko būtību būtu jārīko turpmākas pārdomas par globāla daudzpusēja satvara vai konvencijas izveidi, kuras uzdevums būtu novērst sistēmiskos riskus un nodrošināt demokrātisko pārskatatbildību globālā līmenī;
	9.	atgādina par Eiropas Padomes Pamatkonvenciju par MI, kas izveido globālu bāzes līmeni MI pārvaldībai; uzsver, ka MI aktā un citos attiecīgajos ES tiesību aktos jau ir noteikts augstāks un detalizētāks aizsardzības un saskaņošanas līmenis iekšējā tirgū; aicina valstis visā pasaulē pievienoties Pamatkonvencijai un veicināt cilvēkcentrēta un uzticama MI globālu attīstību; uzskata, ka, ņemot vērā MI tehnoloģiju globālo sistēmisko raksturu, būtu regulāri jāapsver starptautiskās sadarbības un efektīvas, inovāciju iespējinošas pārvaldības veicināšana, vienlaikus nodrošinot esošā tiesiskā regulējuma ievērošanu, novēršot sistēmiskos riskus un stiprinot demokrātisko pārskatatbildību globālā līmenī; uzskata, ka ES dalībai starptautiskās konvencijās būtu jāpalīdz popularizēt tās redzējumu par MI un tās regulatīvo pieeju, kā arī veicināt konkurētspēju pasaules līmenī;


</Amend>
<Amend>Grozījums Nr.		<NumAm>32</NumAm>
<DocAmend>Rezolūcijas priekšlikums</DocAmend>
<Article>10. punkts</Article>
	

	Rezolūcijas priekšlikums
	Grozījums

	10.	atgādina, ka saskaņā ar LES 10., 13. un 14. pantu Parlaments īsteno demokrātisku kontroli pār ES un tās iestāžu darbību; uzsver, ka sakarā ar MI sistēmu aizvien plašāku ieviešanu valsts pārvaldē un ES iestādēs ir jāpalielina Parlamenta analītiskās spējas, lai nodrošinātu pārredzamību, demokrātisko pārskatatbildību un efektīvu pārraudzību atbilstīgi Līgumiem;
	10.	atgādina, ka saskaņā ar LES 10., 13. un 14. pantu Parlaments veic demokrātisku kontroli pār ES un tās iestāžu darbību; uzsver, ka sakarā ar MI sistēmu aizvien plašāku ieviešanu publiskajā pārvaldē un ES iestādēs ir jāpalielina Parlamenta analītiskās spējas un MI pratība, lai nodrošinātu pārredzamību, demokrātisko pārskatatbildību un efektīvu pārraudzību atbilstīgi Līgumiem;


</Amend>
<Amend>Grozījums Nr.		<NumAm>33</NumAm>
<DocAmend>Rezolūcijas priekšlikums</DocAmend>
<Article>11. punkts</Article>
	

	Rezolūcijas priekšlikums
	Grozījums

	11.	prasa izveidot Eiropas Parlamenta MI novērošanas centru kā Parlamenta administrācijā ietilpstošu pastāvīgu analītikas struktūru, kas darbotos kā transversāls dienests un palīdzētu Parlamenta komitejām darbā ar MI, tā pārvaldību, institucionālo līdzsvaru un demokrātisko pārraudzību saistītos jautājumos; uzsver, ka šādas funkcijas būtu iespējams nodrošināt Parlamenta administratīvās struktūras robežās, neietekmējot budžetu un balstoties uz jau esošajām specializētajām zināšanām un jau sniegtajiem pakalpojumiem;
	11.	iesaka uzlabot Parlamenta iekšējās analītiskās un pārvaldības spējas administrācijā, jo īpaši saistībā ar MI, izveidojot īpašu administratīvo nodaļu; uzsver, ka nodaļai būtu jābalstās uz esošajām specializētajām zināšanām un pakalpojumiem, tostarp tiem, ko sniedz EPRS un STOA, un tie jāpapildina, tādējādi ļaujot to organizēt budžeta ziņā neitrālā veidā, un ka tai būtu jādarbojas kā dienestam visās Parlamenta komitejās, lai tās atbalstītu jautājumos, kas saistīti ar MI, tā pārvaldību, institucionālo līdzsvaru un demokrātisko uzraudzību, kā arī tai būtu jāstiprina MI pratība un tehniskās zināšanas; turklāt uzsver, ka nodaļai vajadzētu būt skaidrai un analītiskai pārvaldības struktūrai, kas precizētu tās prioritātes un nodrošinātu horizontālu spēju veidošanu un tās nozīmi komitejās; ierosina, ka šo nodaļu varētu saukt par Eiropas Parlamenta MI observatoriju;


</Amend>
<Amend>Grozījums Nr.		<NumAm>34</NumAm>
<DocAmend>Rezolūcijas priekšlikums</DocAmend>
<Article>11.a punkts (jauns)</Article>
	

	Rezolūcijas priekšlikums
	Grozījums

	
	11.a	atgādina par pašreizējo analītisko darbu, kas tiek veikts Parlamentā, tostarp to, ko veic MI akta darba grupa, kura izveidota, lai uzraudzītu un pārbaudītu MI akta īstenošanu un izpildes panākšanu, palīdzot apzināt nevienādības starp sektoriem, pārklāšanos un neatbilstības plašākā ES tiesiskajā regulējumā MI jomā, kā arī lai uzraudzītu jaunas ar MI saistītas norises un problēmas;

	
	(Pārcelts no 15. punkta)


</Amend>
<Amend>Grozījums Nr.		<NumAm>35</NumAm>
<DocAmend>Rezolūcijas priekšlikums</DocAmend>
<Article>11.b punkts (jauns)</Article>
	

	Rezolūcijas priekšlikums
	Grozījums

	
	11.b	uzsver, ka Parlamenta iekšējās analītiskās un pārvaldības spējas uzlabošana varētu vēl vairāk palīdzēt uzraudzīt institucionālo MI pārvaldību, pārskatatbildību un izskaidrojamību un iestādē ieviesto MI sistēmu ietekmi, kā arī palīdzēt sasniegt pienācīgu MI pratības līmeni darbiniekiem un atbalstīt Parlamenta turpmākos pasākumus saistībā ar attiecīgajiem Padomes secinājumiem;

	
	(Pārcelts no 16. punkta)


</Amend>
<Amend>Grozījums Nr.		<NumAm>36</NumAm>
<DocAmend>Rezolūcijas priekšlikums</DocAmend>
<Article>12. punkts</Article>
	

	Rezolūcijas priekšlikums
	Grozījums

	12.	uzsver, ka aizvien plašāka MI sistēmu ieviešana valsts pārvaldē, tostarp ES iestādēs, liek uzdot svarīgus jautājumus par pārredzamību, pārskatatbildību un atbilstīgu administratīvo procesu; uzsver, ka Parlamentam vajadzētu uzturēt šādu norišu neatkarīgai novērtēšanai pietiekamu iekšējo analītikas kapacitāti, lai tas spētu aizsargāt savas institucionālās prerogatīvas un pārraudzības funkcijas un šajā jomā veidot pats savu institucionālo atmiņu;
	12.	uzsver, ka aizvien plašāka MI sistēmu ieviešana publiskajā pārvaldē, tostarp ES iestādēs, palielina iekšējo procesu efektivitāti, bet arī uzdod svarīgus jautājumus saistībā ar pārredzamību, pārskatatbildību, sistēmu drošību un pienācīgu administratīvo procesu; uzsver, ka Parlamentam vajadzētu uzturēt šādas ieviešanas un ar to saistīto norišu neatkarīgai novērtēšanai pietiekamu iekšējo analītikas kapacitāti, lai tas spētu aizsargāt savas institucionālās prerogatīvas un pārraudzības funkcijas un šajā jomā veidot pats savu institucionālo atmiņu, pēc iespējas izmantojot esošos parlamentāros dienestus un specializētās zināšanas, kā arī saglabāt pilnīgu kontroli pār kiberdrošību un visu infrastruktūru un sistēmu drošību; uzsver, ka šie centieni būtu jāpapildina ar padziļinātām MI pratības apmācības programmām; turklāt prasa regulāri novērtēt MI ieviešanas ietekmi uz pamattiesībām un privātumu;


</Amend>
<Amend>Grozījums Nr.		<NumAm>37</NumAm>
<DocAmend>Rezolūcijas priekšlikums</DocAmend>
<Article>12.a punkts (jauns)</Article>
	

	Rezolūcijas priekšlikums
	Grozījums

	
	12.a	uzsver MI potenciālu stiprināt Parlamenta kontroli un pārraudzības spējas, atvieglojot piekļuvi attiecīgai informācijai, uzlabojot sarežģītu leģislatīvo un normatīvo jauninājumu analīzi un atbalstot ES tiesību aktu īstenošanas un izpildes panākšanas uzraudzību; pasvītro, ka MI atbildīga izmantošana varētu palīdzēt samazināt informācijas asimetriju, uzlabot tiesību aktu saskaņotību un ES lēmumu pieņemšanas procesu kvalitāti, efektivitāti un paredzamību, vienlaikus ievērojot demokrātisko pārskatatbildību, pārredzamību un jēgpilnu cilvēka virsvadību;


</Amend>
<Amend>Grozījums Nr.		<NumAm>38</NumAm>
<DocAmend>Rezolūcijas priekšlikums</DocAmend>
<Article>13. punkts</Article>
	

	Rezolūcijas priekšlikums
	Grozījums

	13.	prasa izmantot MI rīkus jau pieņemto ES tiesību aktu uzraudzības un īstenošanas veicināšanai, jo īpaši tam, lai apzinātu valstu un reģionu tiesību aktus, kuros vajadzīgi grozījumi, un konstatētu iespējamu nekonsekvences, pārklāšanās vai juridiskās sadrumstalotības gadījumu riskus, tādējādi uzlabojot juridisko saskaņotību dažādos pārvaldes līmeņos, novēršot īstenošanas nepilnības dalībvalstīs un uzlabojot ES tiesību aktu iedarbīgumu un paredzamību; šajā sakarā uzsver nepieciešamību ievērot cilvēkcentrētu pieeju gadījumos, kad tiek izmantoti šādi rīki;
	13.	prasa izmantot MI rīkus jau pieņemto ES tiesību aktu uzraudzības un īstenošanas veicināšanai, palīdzot apzināt valstu un reģionu tiesību aktus, kuros vajadzīgi grozījumi, un konstatējot iespējamu nekonsekvenci, pārklāšanos vai juridiskās sadrumstalotības gadījumu riskus, tādējādi uzlabojot juridisko saskaņotību un samazinot izmaksas dažādos pārvaldes līmeņos, palīdzot identificēt īstenošanas nepilnības dalībvalstīs un uzlabojot ES tiesību aktu iedarbīgumu un paredzamību; uzsver, ka MI rīki var arī atbalstīt uz pierādījumiem balstītas politikas veidošanu, vienkāršošanas centienus un ES tiesību aktu ex post izvērtēšanu, tostarp samazinot nesamērīgo administratīvo slogu, kas skar iedzīvotājus, uzņēmumus un publiskās pārvaldes iestādes; šajā sakarā uzsver stingras cilvēka virsvadības nozīmi, kad tiek izmantoti šādi rīki; uzsver, ka MI sistēmas nekad nedrīkst aizstāt cilvēku politisko atbildību vai demokrātisko pārskatatbildību;


</Amend>
<Amend>Grozījums Nr.		<NumAm>39</NumAm>
<DocAmend>Rezolūcijas priekšlikums</DocAmend>
<Article>13.a punkts (jauns)</Article>
	

	Rezolūcijas priekšlikums
	Grozījums

	
	13.a	aicina Komisiju un dalībvalstis nodrošināt vienotu, samērīgu un saskaņotu ES MI regulējuma īstenošanu tādā veidā, kas atbalsta inovāciju un konkurētspēju, vienlaikus pilnībā ievērojot pamattiesības, kā arī intelektuālā īpašuma tiesības un autortiesību noteikumus un izvairoties no nevajadzīga administratīvā sloga, ziņošanas pienākumu pārklāšanās un valstu pārmērīgas reglamentēšanas pasākumiem, kas varētu sadrumstalot iekšējo tirgu un kavēt uzticamu Eiropas MI risinājumu izvēršanu;


</Amend>
<Amend>Grozījums Nr.		<NumAm>40</NumAm>
<DocAmend>Rezolūcijas priekšlikums</DocAmend>
<Article>14. punkts</Article>
	

	Rezolūcijas priekšlikums
	Grozījums

	14.	aicina analizēt pārklāšanās, nepilnību un nekonsekvences gadījumus daudzajos ar MI saistītajos tiesību aktos un politikas instrumentos un to īstenošanā, lai mazinātu sadrumstalotību un nodrošinātu saskaņotu piemērošanu visās nozaru jomās, tostarp saskaņotu īstenošanu iestādēs;
	14.	prasa analizēt pārklāšanās, nepilnību un nekonsekvences gadījumus daudzajos ar MI saistītajos tiesību aktos un politikas instrumentos un to īstenošanā, lai mazinātu sadrumstalotību un izvairītos no pārmērīga sloga, vienlaikus nodrošinot saskaņotu piemērošanu visās nozaru jomās, tostarp saskaņotu īstenošanu iestādēs;


</Amend>
<Amend>Grozījums Nr.		<NumAm>41</NumAm>
<DocAmend>Rezolūcijas priekšlikums</DocAmend>
<Article>15. punkts</Article>
	

	Rezolūcijas priekšlikums
	Grozījums

	15.	uzsver, ka analītiskais darbs, ko veic Parlaments, tostarp ierosinātais Eiropas Parlamenta MI novērošanas centrs, varētu palīdzēt ES tiesiskajā regulējumā MI jomā apzināt starpnozaru nepilnības, pārklāšanos un neatbilstības;
	svītrots

	
	(Pārcelts uz 11.a punktu)


</Amend>
<Amend>Grozījums Nr.		<NumAm>42</NumAm>
<DocAmend>Rezolūcijas priekšlikums</DocAmend>
<Article>16. punkts</Article>
	

	Rezolūcijas priekšlikums
	Grozījums

	16.	uzsver, ka Eiropas Parlamenta MI novērošanas centrs varētu veicināt institucionālās MI pārvaldības, pārskatatbildības un izskaidrojamības, kā arī iestādē ieviesto MI sistēmu ietekmes uzraudzību un varētu palīdzēt Parlamentam veikt turpmākos pasākumus saistībā ar attiecīgajiem Padomes secinājumiem;
	svītrots

	
	(Pārcelts uz 11.b punktu)


</Amend>
<Amend>Grozījums Nr.		<NumAm>43</NumAm>
<DocAmend>Rezolūcijas priekšlikums</DocAmend>
<Article>17. punkts</Article>
	

	Rezolūcijas priekšlikums
	Grozījums

	17.	aicina MI padomes priekšsēdētāju pēc Eiropas Parlamenta MI novērošanas centra izveides to aicināt uz padomes sanāksmēm, lai nodrošinātu parlamentāro kontroli un iestāžu darba savstarpēju saskaņotību ES MI politikā;
	svītrots


</Amend>
<Amend>Grozījums Nr.		<NumAm>44</NumAm>
<DocAmend>Rezolūcijas priekšlikums</DocAmend>
<Article>18. punkts</Article>
	

	Rezolūcijas priekšlikums
	Grozījums

	18.	uzsver – lai apmainītos ar paraugpraksi, uzlabotu tiesību aktu saskaņotību un palīdzētu īstenot parlamentāro kontroli attiecībā uz MI ieviešanu Eiropas Savienībā, būtiska nozīme ir pastiprinātai sadarbībai MI pārvaldības jomā starp Parlamentu, valstu parlamentiem un valstu kompetentajām iestādēm saskaņā ar Mākslīgā intelekta akta 70. pantu;
	18.	uzsver – lai apmainītos ar paraugpraksi, uzlabotu tiesību aktu saskaņotību, palīdzētu apzināt un novērst pārklāšanos un nevajadzīgu birokrātiju un palīdzētu īstenot parlamentāro kontroli attiecībā uz MI ieviešanu Eiropas Savienībā, būtiska nozīme ir pastiprinātai sadarbībai MI pārvaldības jomā starp Eiropas Parlamentu, valstu parlamentiem un valstu kompetentajām iestādēm saskaņā ar MI akta 70. pantu;


</Amend>
<Amend>Grozījums Nr.		<NumAm>45</NumAm>
<DocAmend>Rezolūcijas priekšlikums</DocAmend>
<Article>19. punkts</Article>
	

	Rezolūcijas priekšlikums
	Grozījums

	19.	aicina veikt sistemātisku parlamentāro novērtējumu par riskiem, ko MI rada demokrātiskajiem procesiem, tostarp vēlēšanu integritātei, un aicina Eiropas Parlamenta MI novērošanas centru atbalstīt vēlēšanu un Eiropas politisko partiju uzraudzību, ņemot vērā to, ka MI arvien vairāk ietekmē politisko komunikāciju, vēlēšanu procesus, publisko diskursu un lēmumu pieņemšanu;
	19.	prasa veikt sistemātisku parlamentāro novērtējumu ar MI saistītajiem riskiem demokrātiskajiem procesiem, tostarp vēlēšanu integritātei, pamatbrīvībām un tiesībām uz privātumu, un prasa sniegt parlamentāro atbalstu, lai analizētu attiecīgās MI norises, kas ietekmē demokrātiskos procesus, tostarp MI izmantošanu politiskajā komunikācijā un publiskajā diskursā, ņemot vērā, ka ar MI darbināmas lietotnes arvien vairāk ietekmē politisko komunikāciju, vēlēšanu procesus, publisko diskursu un lēmumu pieņemšanu, tostarp izmantojot dziļviltojumus, sintētiskos medijus un koordinētas dezinformācijas kampaņas; uzsver, ka šajā sakarā ir jāpanāk MI akta pārredzamības pienākumu izpilde attiecībā uz MI radītu saturu; atzīst, ka MI var arī uzlabot demokrātisko līdzdalību un piekļuvi informācijai un stiprināt uz pierādījumiem balstītas politikas veidošanu, vienlaikus uzsverot nepieciešamību nodrošināt, ka tā izmantošana arī turpmāk ir pārredzama, atbildīga un atbilstīga ES tiesību normām;


</Amend>
<Amend>Grozījums Nr.		<NumAm>46</NumAm>
<DocAmend>Rezolūcijas priekšlikums</DocAmend>
<Article>21. punkts</Article>
	

	Rezolūcijas priekšlikums
	Grozījums

	21.	uzsver, ka ES pārvaldības vides straujā attīstība, jo īpaši reaģējot uz digitālo pārkārtošanos, MI un tiesiskā regulējuma sarežģītības pieaugumu, var arvien nopietnāk pārbaudīt to Līguma noteikumu atbilstību jaunajai konjunktūrai, kuri pašlaik reglamentē institucionālās kompetences, demokrātisko pārskatatbildību un parlamentāro kontroli;
	21.	uzsver, ka ES pārvaldības vides straujā attīstība, jo īpaši reaģējot uz digitālo pārveidi, MI un tiesiskā regulējuma sarežģītības pieaugumu, var arvien nopietnāk pārbaudīt to Līguma noteikumu atbilstību jaunajai konjunktūrai, kuri pašlaik reglamentē institucionālās kompetences, demokrātisko pārskatatbildību un parlamentāro kontroli, vienlaikus arī uzsverot nepieciešamību nodrošināt pārredzamību un samazināt regulējuma sarežģītību;


</Amend>
<Amend>Grozījums Nr.		<NumAm>47</NumAm>
<DocAmend>Rezolūcijas priekšlikums</DocAmend>
<Article>21.a punkts (jauns)</Article>
	

	Rezolūcijas priekšlikums
	Grozījums

	
	21.a	uzsver, ka īstermiņā un vidējā termiņā straujais progress MI attīstībā regulatīvajā līmenī ir atspoguļots nesen pieņemtajā MI aktā, kurš vēl nav pilnībā piemērojams un kura ietekme vēl nav pilnībā novērota; uzsver, ka jaunākie sasniegumi MI jomā tiek risināti arī ar digitālā Omnibus regulu par MI, reaģējot uz nepieciešamību vienkāršot un precizēt dažus MI akta noteikumus, veicot vairākus mērķtiecīgus pasākumus, lai nodrošinātu tā savlaicīgu, netraucētu un samērīgu īstenošanu; uzsver, ka digitālā Omnibus regula par MI atspoguļo nepieciešamību pielāgoties MI attīstības straujajam tempam un nodrošināt, ka ES tiesiskais regulējums palīdz veidot efektīvu un konkurenciālu vidi organizācijām, kas darbojas ES; atgādina par atsevišķo digitālo Omnibus priekšlikumu, kurā ir sīkāk aplūkota nepieciešamība precizēt, kā MI apmācībā un izstrādē drīkst izmantot personas datus; šajā sakarā uzsver nepieciešamību īstenot MI aktu un pārējo ES digitālo tiesisko regulējumu un panākt to izpildi, un vajadzības gadījumā to atjaunināt, ņemot vērā tehnoloģiju attīstību, vienlaikus izvairoties no nevajadzīga administratīvā sloga, ziņošanas pienākumu pārklāšanās un valstu pārmērīgas reglamentēšanas pasākumiem, kas varētu sadrumstalot iekšējo tirgu un kavēt uzticamu Eiropas MI risinājumu izvēršanu; uzsver, ka šajā ziņā ir vajadzīga pārredzama pieeja;


</Amend>
</RepeatBlock-Amend>

PIELIKUMS. PIENESUMA DEKLARĀCIJA
<FootprintIntro></FootprintIntro>
Saskaņā ar Reglamenta I pielikuma 8. pantu atzinuma sagatavotājs apliecina, ka viņš savā atzinumā ir iekļāvis pienesumu, kas ir par jautājumiem, kuri attiecas uz lietas priekšmetu, un kas, gatavojot atzinuma projektu, saņemts no šādiem interešu pārstāvjiem, uz kuriem attiecas Iestāžu nolīgums par obligātu pārredzamības reģistru[footnoteRef:2]1, vai no šādiem trešo valstu publisko iestāžu, tostarp to diplomātisko pārstāvniecību un vēstniecību, pārstāvjiem: [2: 1  Iestāžu nolīgums (2021. gada 20. maijs) starp Eiropas Parlamentu, Eiropas Savienības Padomi un Eiropas Komisiju par obligātu pārredzamības reģistru (OV L 207, 11.6.2021., 1. lpp., ELI: http://data.europa.eu/eli/agree_interinstit/2021/611/oj).] 

	1. Interešu pārstāvji, uz kuriem attiecas Iestāžu nolīgums par obligātu pārredzamības reģistru

Par šī saraksta sagatavošanu ir atbildīgs vienīgi atzinuma sagatavotājs.
Ja fiziskas personas sarakstā ir identificētas ar vārdu, amatu vai ar abiem, atzinuma sagatavotājs apliecina, ka viņš ir iesniedzis attiecīgajām fiziskajām personām Eiropas Parlamenta paziņojumu par privātumu Nr. 484 (https://www.europarl.europa.eu/data-protect/index.do), kurā ir izklāstīti nosacījumi, kas attiecas uz to personas datu apstrādi, un ar šādu apstrādi saistītās tiesības.

